પાંચ મહિનાની મથામણ પછી 6 જૂન 2018ના રોજ પૂણે પોલીસે ભીમ કોરેગાંવ કેસને સંબંધિત મુંબઇ, નાગપુર અને દિલ્હીમાંથી સીલસીલાબંધ ધરપકડો કરી હતી. પાંચેય આરોપીઓ સુદીર ધવળે, સુરેન્દ્ર ગાડલીંગ, શોમા સેન, મહેશ રાઉત, અને રોના વિલ્સન હ્યુમન રાઇટ એક્ટિવિસ્ટ છે અને તેમની ધરપકડ એલ્ગર પરિષદ સાથેની સંડોવણી સબબ કરવામાં આવી હતી. પોલીસના દાવા પ્રમાણે, એલ્ગર પરિષદ બીમા કોરેગાંવના દ્વિ-શતાબ્દિ મહોત્સવમાં હિંસા માટે ઉશ્કેરણી કરવા માટે જવાબદાર હતી. પોલીસે એવો પણ દાવો કર્યો હતો કે આ "શહેરી માઓવાદીઓ" કથિતપણે વડાપ્રધાન નરેન્દ્ર મોદીને "મારી નાખવાની યોજના"માં ભાગીદાર હતા. આ રાજકીય ગતિવિધીમાં ધરપકડનો સમય, ટાર્ગેટ અને અવ્યવસ્થિત ઘટનાક્રમ સૂચવે છે કે ભાજપ એક તિરથી અનેક નિશાન સાધવા માંગે છે.